ม.รามคำแหงรับปริญญา แนะผู้ขับขี่หลีกเลี่ยงเส้นทาง-เผื่อเวลา
แนะหลีกเลี่ยงเส้นทางย่านรามคำแหง หลัง ม.รามคำแหงมีพิธีรับปริญญาระหว่างวันที่ 19-23 มี.ค.61 ส่งผลให้มีการจราจรติดขัด โดยหากมีความจำเป็นต้องใช้เส้นทางควรเผื่อเวลาในการเดินทาง
21 มี.ค. 2561

ผู้สื่อข่าวรายงานว่า ขณะนี้แนะผู้ใช้รถใช้ถนนหลีกเลี่ยงเส้นทางย่านรามคำแหง เนื่องจากในช่วงระหว่างวันที่ 19-23 มี.ค.61 ทางมหาวิทยาลัยรามคำแหงมีพิธีพระราชทานปริญญาบัตร แก่ผู้สำเร็จการศึกษาประจำปีการศึกษา 2559 – 2560 ( รุ่นที่ 43 ) ทำให้มีการจราจรหนาแน่น โดยหากมีความจำเป็นต้องใช้เส้นทางดังกล่าวควรเผื่อเวลาในการเดินทาง
อีกทั้ง บริเวณถนนรามคำแหง ยังมีการปิดช่องทางเดินรถเพื่อก่อสร้างโครงการรถไฟฟ้าสายสีส้ม ซึ่งอาจส่งผลทำให้การจราจรติดขัดเพิ่มขึ้น